Ganz flissig beni am 8ti weder ufgschtande und han mech zäme met de Marianne uf de Weg nach Old Town gmacht... Döte esch so es mexikanischs Schtrossefescht gsi... Mer send de ganz Morge döte umeguatschlet und send denne imene super Reschturant go mexikanisch ässe... Öpe am 3 beni denne weder Dehei gsi, ben schnell go dusche und ha mi au scho weder uf de Weg gmacht, da d'Daniela und ich im Fashion Valley met de Monika und de Ana abgmacht hend... Zerscht semmer denne im Iichaufszenter no uf d'Suechi nachemene schöne Chleid för d'Ana, wo si anere Hochziit alegge chan... Mer send also fündig worde und send alli ganz niidisch gsi das ned mer das Chleid chaufe *g* Nach dem semmer denne nomol nach Old Town, da die andere das Fescht au no hend welle gseh... Nach dem semmer denne nach Downtown ines super italienschs Reschturant go Znacht esse... Mer hend för 4 Lüüt inkl. Trinke ned Mal 40 Dollar zahlt und mer hend alli Salat und Pizza gha! Nach dem semmer denne no ine Bar eis go trenke und denne hemmer ois nacher uf de Heiwäg gmacht...